Омиш

Омиш (хорв. Omiš) — Хорватияла, Сплит-Далматин жупанияһындағы ҡала. Адриатика яры буйының үҙәк өлөшөндә Сплит (25 км)  һәм Макарска  (30 км) ҡалалары араһында Цетин йылғаһының диңгеҙгә ҡойған урынында урынлашҡан. Халҡы — 6 565 кеше (2001).
слева|мини|200x200пкс|Цетин йылғаһы тамағы һәм Омиш ҡалаһының өлөшө 
Омиш аша адриатик  магистраль  үтә,  ҡаланан Хорватиның ҙур ҡалаларына  даими автобустар йөрөй.

 Тарихы 
Онеон исеме аҫтындағы ауыл рим ваҡыттарынан билдәле булған.  VII быуатта райондың бөтә яр буйҙарында славяндар йәшәгән, Макарсканан көньяҡтараҡ диңгеҙгә ҡойған Неретва йылғаһының исеме менән уларҙы неретвандар тип атағандар. 

Омиш неретвандарҙың  иң ҙур ҡалаларының береһе булған, омиш юлбаҫарҙарына был һыуҙарҙа ирекле йөҙөү өсөн хатта венецианлылар ҙа яһаҡ түләргә мәжбүр булған. Уратып алған өлкә Пагания тип аталған.  

XV—XVI быуаттарҙа Омиш  тирәһендәге ерҙәр тағы ла көрәш аренаһына әйләнә, был юлы Венеция менән Ғосман империяһы араһында, һөҙөмтәлә Омиш Венецияға ҡушыла. 

1797 йылда Омиш, бөтә Хорватия кеүек үк,  Австрияға ҡушыла.

Югославия тарҡалғандан һуң 1990 йылда Омиш — бойондороҡһоҙ  Хорватияның өлөшө.

 Иҫтәлекле урындары 

 Стари град ҡәлғәһе — Ҡаланың өҫтөндә тау битләүендә ҡала нығытмалары ҡалдыҡтары. Ярым квадрат башняһы һәм яртылаш емерелгән стеналары һаҡланған.
 Цетин йылғаһы үҙәне   — Цетин йылғаһының  бик матур һәм тәрән каньоны, ҡаланан  йылға ағымы буйлап юғары ята. Йылғала — һикәлтә. Һыу туризмы өсөн яҡшы урын.

 Туғандаш ҡалалар 

  Рязань, Рәсәй
  Диксмейде, Бельгия
  Загорье-на-Саве, Словения
  Сан-Феличе-дель-Молизе, Италия
  Непомук, Чехия
  Гавиржовы, Чехия
  Бол, Хорватия

 Һылтанмалар 

Категория:Хорватия ҡалалары
Категория:Википедия:Статьи с переопределением значения из Викиданных